b'\n_START_ARTICLE_\nOksatsoliini\n_START_SECTION_\nOminaisuudet ja valmistus\n_START_PARAGRAPH_\nOksatsoliinilla on kolme tautomerista muotoa, jotka eroavat toisistaan kaksoissidoksen paikalla. N\xc3\xa4m\xc3\xa4 isomeerit ovat 2-oksatsoliini, 3-oksatsoliini ja 4-oksatsoliini, joista 2-oksatsoliini on tavanomaisin. Oksatsoliini on v\xc3\xa4rit\xc3\xb6nt\xc3\xa4 nestett\xc3\xa4, jolla on amiinienkaltainen haju._NEWLINE_Oksatsoliinia voidaan valmistaa kuumentamalla \xce\xb2-kloorietyyliformamidia em\xc3\xa4ksisess\xc3\xa4 vei- tai alkoholiliuoksessa. Oksatsoliini johdannaisia voidaan valmistaa muun muassa aminoalkoholien ja karboksyylihappojen v\xc3\xa4lisell\xc3\xa4 kondensaatioreaktiolla tai atsiridiiniamidien toisiintumisella l\xc3\xa4mm\xc3\xb6n tai happojen vaikutuksesta. N\xc3\xa4it\xc3\xa4 johdannaisia k\xc3\xa4ytet\xc3\xa4\xc3\xa4n muun muassa l\xc3\xa4\xc3\xa4kkein\xc3\xa4, pinta-aktiivisina aineina ja polyamidipolymeerien valmistaimseen.'